Publication: Magyar Közlöny
Issue: MK-2004-43 (Year: 2004, Number: 43)
Era: 2004-2010
Section: állam jogalkotói kötelezettsége — ahogy erre az Alkotmánybíróság a 37/1992. (VI. 10.) AB határozatában (ABH
Paragraph Index: 1320

3. Az Alkotmánybíróság rámutat arra, hogy az Alkotmány 61. § (1) bekezdésében biztosított közérdekû adatokhoz való hozzáférésnek a döntés-elõkészítés érdekében történõ korlátozása az ügyekkel összefüggõ iratok többségében a döntés meghozatalával már nem indokolt. Ettõl kezdve a döntés-elõkészítéssel kapcsolatos adatok nyilvánosságra kerülése már nem akadálya a köztisztviselõi munka „színvonalának”, „hatékonyságának” és befolyásmentességének. A döntés-elõkészítéssel kapcsolatos anyagok nyilvánossága tehát már nem hátráltatja a köztisztviselõket a feladataik teljesítésében. A döntéshozatalt követõen tehát elõtérbe kerül az átlátható, korrupciómentes, társadalmilag kontrollált közigazgatás kialakításával és a közigazgatás által gyûjtött információ újrafelhasználásával szembeni igény. A közigazgatás jogszerûségének, hatékonyságának és demokratikus mûködésének ellenõrzését, illetve az információk újrahasznosítását a közérdekû információkhoz való hozzáférés teszi lehetõvé. A közigazgatás hatékonysága és átláthatósága közötti helyes egyensúly megtalálása a jogalkotó feladata. Megállapítható azonban, hogy a közérdekû adatok nyilvánosságát érintõ korlátozásnak csak olyan mértéke tekinthetõ alkotmányosnak, ami egy demokratikus társadalomban kétséget kizáróan szükséges, „kényszerítõen” indokolt, ugyanakkor a korlátozással elérni kívánt célhoz képest arányos. A közérdekû adatok nyilvánosságának korlátozását pedig azonnal meg kell szüntetni, ha a korlátozást ezek a tartalmi követelmények már nem indokolják. Az Avtv. 19. § (5) bekezdése formális szempontok alapján rendeli el a közérdekû adatokhoz való hozzáférés korlátozását, hiszen az adatkezelõnek elegendõ azt állítania, hogy az adat döntés-elõkészítéssel kapcsolatos, illetve belsõ használatra készült. Az ilyen közérdekû adatok nyilvánosságát nemcsak a jogszerû, hatékony és befolyásmentes döntéshozatal érdekében indokoltan, hanem indokolatlanul, a döntéshozatalt követõ idõre is minden esetben korlátozza. A törvényalkotó a döntés-elõkészítéssel kapcsolatos adatokkal összefüggésben tehát nem tesz különbséget a nyilvánosságnak a döntéshozatalt megelõzõ, illetve azt követõ korlátozása között. Az Avtv. 19. § (5) bekezdése alapján a közérdekû adatok nyilvánosságához való jog korlátozására nem csak akkor kerülhet sor, ha azt valamely alapjog vagy alkotmányos érték védelme „kényszerítõen” indokolja (vagyis a döntés-elõkészítéssel összefüggõ konkrét adat nyilvánosságának korlátozását az adatkezelõ hatékony, befolyásmentes, színvonalas stb. mûködésének biztosítása ténylegesen szükségessé teszi). Az Avtv. 19. §

Source: https://magyarkozlony.hu/hivatalos-lapok/50ed7c062891bfbd84b5d8d5b8daf87ff4f40805/dokumentumok/9492747daca577a66e73be94fc1394bd2e85e8ed/letoltes